সাধারণত পাহাড়ের পাদদেশ অঞ্চলে এসব দামসম্পন্ন বিল  বেশি চোখে পড়ে। পাহাড় বা বনাঞ্চলের পত্রঝড়া গাছের পাতা বসন্তে মাটিতে পড়ে। গ্রীষ্মে তা শুকিয়ে পচে যায়। বর্ষার জলে এই পাতা পচে পাহাড়ি ঢলে হাওর-বিলের তলায় গিয়ে জমে। পাতা পচাপলি বিলের কেন্দ্রবিন্দুতে এক ধরনের বালুহীন পলিস্তর তৈরি করে। বর্ষাকালে রাতের বেলায় বিলের জলে যে ভূতের আগুন বা আলেয়ার আলো দেখা যায় তা এই পাতা পচা পলিমাটি থেকে মিশ্রিত মিথেন গ্যাস বাতাসের সংঘর্ষে জ্বলে। ধারণা করা হয় বিলের তলার এই পলিস্তর গভীর পলিস্তর দাম তৈরি হতে হাজার হাজার বছর লাগে। যে সব স্থানে দাম গড়ে ওঠে তার নিচে পাহাড়ি উঁচু ভূমির ঝরণা  ধারার একটি মুখ্য প্রবাহ স্থানে এসব দামের উত্পত্তি। এই ঝরণা জলের প্রবাহই দামে কাদাকে জলমগ্ন রাখে। বর্ষার নতুন জলে এসব মা মাছই পরিবেশে ছড়িয়ে পড়ে। ভরা মৌসুমে হাওর-বিলের অগুন্তি মাছের উত্স এসব মাছই। তাই হাওর-বিলের মাছের জননাধার হিসেবে দামের কোনো বিকল্প নেই।